
Ministru kabineta noteikumi Nr. 75
Rīgā 2026. gada 17. februārī (prot. Nr. 7 20. §)
Grozījumi Ministru kabineta 2026. gada 13. janvāra noteikumos Nr. 13 "Noteikumi par piemaksu noteikšanas kārtību un to apmēru valsts un pašvaldību institūcijās 2026. gadā"
Izdoti saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 79. panta 3. punktu
· 1. Izdarīt Ministru kabineta 2026. gada 13. janvāra noteikumos Nr. 13 "Noteikumi par piemaksu noteikšanas kārtību un to apmēru valsts un pašvaldību institūcijās 2026. gadā" (Latvijas Vēstnesis, 2026, 8A. nr.) šādus grozījumus:
· 1.1. papildināt ar 6.5. apakšpunktu šādā redakcijā:
· "6.5. fiziskā darba veicēju, kuram noteikta mēnešalga atbilstoši 1., 2., 3. vai 4. mēnešalgu grupai. Šādā gadījumā piemaksas apmērs nedrīkst pārsniegt 30 procentus no darbiniekam noteiktās mēnešalgas.";
· 1.2. izteikt 9. punktu šādā redakcijā:
· "9. Ja amatpersona (darbinieks) saņem vienu vai vairākas šo noteikumu 3., 5. vai 7. punktā minētās piemaksas, to kopsumma nedrīkst pārsniegt 20 procentus no amatpersonai (darbiniekam) noteiktās mēnešalgas, izņemot šādas personas:
· 9.1. valsts drošības iestādes amatpersonai (darbiniekam) piemaksu kopsumma nedrīkst pārsniegt 30 procentus no amatpersonai (darbiniekam) noteiktās mēnešalgas;
· 9.2. fiziskā darba veicējam, kuram noteikta mēnešalga atbilstoši 1., 2., 3. vai 4. mēnešalgu grupai, piemaksu kopsumma nedrīkst pārsniegt 30 procentus no darbiniekam noteiktās mēnešalgas;
· 9.3. ārstniecības personai piemaksu kopsumma nedrīkst pārsniegt 50 procentus no ārstniecības personai noteiktās mēnešalgas;
· 9.4. karavīram un amatpersonai ar speciālo dienesta pakāpi, kura saņem piemaksu par papildu pedagoģisko darbu, piemaksu kopsumma nedrīkst pārsniegt karavīram vai amatpersonai noteikto mēnešalgu."
· 2. Noteikumi stājas spēkā 2026. gada 1. martā.

